
Приложение № 4 към чл. 13, ал. 1 

 (Изм. - ДВ, бр. 43 от 2025 г., в сила от 29.06.2025 г.)
ДНЕВНИК
за контрол на наличието и изправността на носимите и возимите пожарогасители 
на обект ....................................., гр. ........................... 
(наименование и адрес на обекта)
проверява се дали пожарогасителят отговаря на следните условия:

1. монтирани/поставени в съответствие с изискванията на чл. 23, ал. 2, поставени на леснодостъпни и с добра видимост места и в съответствие с тяхното местоположение върху схемите за евакуация за обектите, за които се изискват такива схеми, монтирани и поставят при спазване на следните изисквания:

· пожарогасителите се поставят на конзоли или стойки или се монтират в шкафове, освен ако не са возим тип;

· пожарогасители с обща маса 18 kg или по-малка се монтират така, че горната част на пожарогасителя да е на разстояние не повече от 1,5 m над пода; пожарогасители с обща маса, по-голяма от 18 kg (с изключение на возимите видове), се монтират така, че горната част на пожарогасителя да е на разстояние не повече от 1,0 m над пода; разстоянието между дъното на пожарогасителите, монтирани на конзоли или стойки, и пода е не по-малко от 3 cm;

· когато пожаротехническите средства са монтирани или поставени на предназначените за тях места, инструкциите за работа се обръщат навън или по посока на най-вероятния достъп;

· когато пожаротехническите средства са монтирани в затворени шкафове, които са поставени навън или са изложени на повишени температури, шкафовете се осигуряват с вентилационни отвори;

· за пожаротехническите средства, разположени в заключени шкафове или помещения, се предвиждат средства за достъп при аварийна ситуация.

2. достъпът до него е безпрепятствен;

3. инструкциите му за експлоатация са четливи;

4. предпазното устройство за предотвратяване на непреднамерено задействане и пломбите не са повредени или липсващи;

5. пълен е (чрез претегляне или повдигане);

6. не е видимо повреден, корозирал, изтичащ или със запушен струйник;

7. показанието на манометъра или индикатора (където има такъв) е в работния обхват или положение.

Забележка. Дневникът се съхранява не по-малко от една година след попълването му.
Дневникът се води за обекти, в които общият брой на пожарогасителите е повече от 5

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	


